Au wenn sich im öffentliche und im Gschäftsläbe die einzelne Mensche vo verschidnige ethnische und religiöse Hintergründ vermische und mit wenig Riibige zsämme schaffe, sobald s ums Zsämmeläbe goht git s Broblem. D Araber läbe zum gröschte Deil in ihren eigene Dörfer  und Schtädt und dräffe sich gsellschaftlich wenig mit Jude. Will si aber verschidene Grossfamilie, Religione und Ethne aghöre, git s immer wider Uusanandersetzige, zem Bischbil het dr Bau von erä Moschee z Nazareth im Johr 2002 vil böses Bluet gschafft und isch denn vo dr Regierig aghalte worde.[4]